K&H adományozási program a járványkórházakért | CSR Hungary
Kezdőlap Még több... Vállalati hírek K&H adományozási program a járványkórházakért
Koronavírus-kórházak támogatása
A vírusjárvány miatt magas a félelmérzetünk. Nemcsak a vírusjárvány terjedésének megelőzésében, de annak kezelésében is nagy szerepe lehet most a pénzügyi tudatosságnak. A K&H ugyanis május 1-jétől támogatási programot indít, amelyben az online banki tranzakciók és bankkártyás fizetések után akár 50 millió forint értékben támogatja majd a járványkórházakat. Az egyhónapos kampány emellett abban is segíthet, hogy a vírusjárvány okozta aggodalom enyhülni tudjon az ügyfelekkel közös adományozás által.
Milyen a Pánik index Közép-Európában?
A koronavírus tapasztalatait nyomon követő, öt közép-európai országban folytatott National Pandemic Alarm (nemzetközi járványügyi riasztás) felmérés szerint a Pánik index 69,8 százalékon áll Magyarországon. Ilyen mértékben aggódnak a vírus terjedésének megakadályozása érdekében hozott intézkedések miatt az emberek. Ezzel megelőzzük Csehországot (61,5%) és Szlovákiát (67,8%), és csak hajszálnyira vagyunk lemaradva a 70 százalékot elérő Lengyelországtól.
A pánik leküzdésében azonban a cégeknek is szerepe lehet. Hiszen, ha olyan támogatási programot tudnak indítani, amivel az emberek azt érzik, hogy aktívan hozzájárulhatnak a válsághelyzet megoldásához, a félelem is csökkenhet.
Pénzügyek rendezése digitális bankon keresztül
„A digitális banki ügyintézés ösztönzésével, amely nemcsak innovatív, de járványügyi szempontból a legbiztonságosabb módja pénzügyeink rendezésének, most azt támogathatjuk, ahol a legnagyobb szükség van a segítségre – a kórházak koronavírus elleni küzdelmét.
Az ügyfelek bevonásával történő kampány emellett enyhítheti azt az aggodalmat, amelyet a vírusjárvány előidéz, hiszen ők is aktívan részt vesznek az adományozásban” – mondta el Horváth Magyary Nóra, a K&H kommunikációs ügyvezető igazgatója.
A pénzügyi tudatosság azonban most még nagyobb szerepet kap. A K&H 2020. május 1. és 31. között futó adományozási programjában ugyanis a lakossági és kkv ügyfelek minden online bankkártyás fizetése és átutalása után 10 forintot adományoz a Bank a járványkórházak számára. Az összeget a kórházak saját maguk által meghatározott eszközökre és költségekre fordíthatják a betegek kezelésével összefüggésben
Előző cikkHome office-hogyan dolgozzunk otthonról?
Következő cikkA fiatalok 27%-a veszítette el a munkáját
A BridgeStone a kórházi dolgozókat segíti
Erdők – mindörökké
csrhungary - 2016.08.25.
António Guterres az új ENSZ főtitkár
csrhungary - 2016.10.14.
Fenntartható favágás-fenntartható erdőgazdálkodás
csrhungary - 2015.07.28.
Rendhagyó csapatépítés megváltozott munkaképességűeknek
CSR Hungary TV 2019.06.16